 Benue: Ọwọ ọlọpàá tẹ àwọn afurasí olókoòwò nkan ìjagun Àwọn afurasí ló n ta ìbọn AK47, àtàwọn nkan olóró miì fàwọn jàndùkú, ajìjàgbara àti daran-daran ní Benue àti Taraba. Àwọn afurasí ọhún ni wọn fi ẹsùn kàn pé, wọn n ta ìbọn AK47, àtàwọn nkan olóró miì fún àwọn jàndùkú, ajìjàgbara, tó fi mọ àwọn daran-daran àti àwọn àgbẹ tó jẹ ọdaràn, ní ìpínlẹ Benue àti Taraba. Wọn fi wọn hàn lólú iléèṣẹ ọlọpà tó wà ní ìlú Abuja lọjọ kẹjọ, oṣù Karùn ún, ọdún 2018. Lára àwọn tọwọ bà nàá ni Morris Ashwe, Kabiru Idris, Miracle Emmanuel àti Husseini Safiyanu, tí gbogbo wọn jẹ olókoòwò nkan ìjagun. Àwọn iròyin tì ẹ leè ní ìfẹ síí: Àwọn obìnrin Ìkòròdú: Ọdún orò kò ni wá lára rara Bákan nàá ni ọwọ tẹ Emmanuel Ushehemba Kwembe, Sekad Uver, Ordure Fada, Stephen Jirgba, Peter Lorham, Achir Gabriel, àti Lorhemen Akwambe. Ẹsùn tí wọn fi kàn wọn ni ijínigbé àti olè jíjà. Àwọn afurasí nàá ló n ta nkan ìjagun fún àwọn adàlúrú ní Benue Lára àwọn nkan ìjagun tí wọn gbà lọwọ wọn ni òjìlérúgba dín méjì ìbọn AK47 máàrùn ún, àti òjìlérúgba dín méjì ọta ìbọn. Alukoro fún iléeṣẹ ọlọpà, Jimoh Moshood sọ nínú àtẹjáde kan pé ìwádìí ṣì n tẹsíwájú, kawọ le tẹ àwọn afurasí yóòkù tó ti sálọ. Ilé iṣẹ ọlọpàá fi dá àwọn olùgbé ìpínlẹ Benue àti àwọn tó múlé tì wọn lójú pé òun yóò ri dájú pé àláàfíà tó ti n jọba fi ẹsẹ múlẹ. Ẹwẹ, Moshood sọ wí pé,gbogbo àwọn tọwọ tẹ nàá ni wọn yóò gbé lọ sí ilé ẹjọ níkété tí ìwádìí bá parí. Ilé iṣẹ ọlọpàá ti wá fi dá àwọn olùgbé ìpínlẹ Benue àti àwọn tó múlé tìí lójú pé òun yóò ri dájú pé àláàfíà tó ti n jọba fi ẹsẹ múlẹ. : Ilé iṣẹ ọlọpàá Nàìjíríà ti tẹ àwọn afurasí tó n fi kátà-kárà nkan ìjagun, tí òfin kò fàáyè gbà ṣiṣẹ ṣe ní ìpínlẹ Benue àti Taraba. 